VENDIM
Nr.891, datë 19.12.2007

PËR KALIMIN E NJË SIPËRFAQEJE, PRONË SHTETËRORE, NË FONDIN E KOMPENSIMIT FIZIK DHE VËNIEN E SAJ NË DISPOZICION TË AGJENCISË SË KTHIMIT DHE KOMPENSIMIT TË PRONAVE

Në mbështetje të nenit 100 të Kushtetutës dhe të neneve 16 e 28 të ligjit mr.9235, datë 29.7.2004 “Për kthimin dhe kompensimin e pronës”, të ndryshuar, me propozimin e Kryeministrit, Këshilli i Ministrave

VENDOSI:

1.Sipërfaqja truall, prej 1 185 m2, pronë shtetërore, me vendndodhje në Tiranë, ZK 8380, me numër pasurie 2/329, me kufij: në veri, rrugë; në jug, rrugë; lindje, pasuria 2/94; dhe në Perëndim, rrugë, sipas planvendosjes, që i bashkëlidhet këtij vendimi, të kalojë në fondin e kompensimit fizik e të vihet në dispozicion të Agjencisë së Kthimit dhe Kompensimit të Pronave.
2.Kjo sipërfaqe të shërbejë për kompensimin fizik të Komunitetit Mysliman Shqiptar, të pronës së njohur me vendimet nr.459, datë 21.2.1996 dhe nr.345, datë 24.9.2000 të ish-Komisionit të Kthimit dhe Kompensimit të Pronave, Tiranë.
3.Ngarkohen Ministria e Drejtësisë, Agjencia e Kthimit dhe Kompensimit të Pronave dhe Zyra e Regjistrimit të Pasurive të Paluajtshme për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali Berisha

